Publication: Magyar Közlöny
Issue: MK-2000-84 (Year: 2000, Number: 84)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 457

2. Követelmények a jogi asszisztenssel szemben A jogi asszisztens tevékenységének arra kell irányulnia, hogy — a jogászság és a jogi szakismeretekkel nem rendelkező alkalmazottak közötti űrt kitöltve — előkészítse és elősegítse a szakszerű jogászi munkavégzést. E feladatot csak szakmailag jól képzett, empatikus munkatársak képesek ellátni, ezért követelmény: — a hatályos jogszabályok ismerete a munkavégzéshez szükséges szinten, a jogszabályi változások folyamatos követése, — az egyes területekhez tartozó igazgatási szervek írásos és szóbeli szakmai utasításainak figyelembevétele, — részvétel a munkahely által szervezett speciális szakmai képzéseken, — külső és belső (munkahelyi) határidők, illetve előírások betartása, — a bizonylati fegyelem betartása, — a titoktartási kötelezettség megtartása, — etikai tudás és magatartás (foglalkozásetika, etikai kódex ismerete és betartása), — írásbeli kommunikációs készség, — szóbeli kommunikációs készség (speciális szituációkban megfelelő viselkedés, telefonos szituációk kezelése), — segítségnyújtás az ügyfél részére jogai érvényesítéséhez, az őt terhelő kötelezettségek teljesítéséhez, — megfelelő kapcsolat a jogászokhoz és más szervezetek jogi képviselőihez, — ítélőképesség, fontossági sorrend meghatározása, — adatok interpretálása, elrendezése, — áttekintőkészség, — kulturált viselkedés, udvarias, segítőkész magatartás az ügyfelekkel szemben. IV. A szakképesítés vizsgáztatási követelményei A jogi asszisztens szakmai képesítő vizsgát — az adott időpontban érvényes jogszabályok előírása szerint — szakmai vizsgabizottság előtt kell letenni.

Source: https://magyarkozlony.hu/hivatalos-lapok/50c931f7f01c292207684313ae9cd71acfdbc0fa/dokumentumok/52a06ada17acaaef79e9e7387e341561f1b64230/letoltes